

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XXIII./2013

**Dňa:** 13.06.2013

**K bodu programu:** **č. 19**

**Názov materiálu: Informácia k prijatej Petícii o zákaze hazardných hier na území mesta Stará Ľubovňa**

**Materiál obsahuje**: Informáciu

**Materiál predkladá:** Mgr. Matej Zamkovský

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracoval:** Mgr. Matej Zamkovský

Oddelenie právne, organizačné a správne

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PETÍCIA HRACIE AUTOMATY – Informácia pre poslancov mestského zastupiteľstva**

Dňa 31.5.2013 bola doručená na MsÚ Petícia občanov mesta Stará Ľubovňa proti prevádzkovaniu hazardných hier na území mesta.

**Petičný výbor v zložení :**

Jana Smreková Zámocká 33 SL

Mária Smreková Zámocká 33 SL

Slavomír Strakula Letná 34 SL

Michal Dic 17.novembra 9 SL

doručil petíciu s textom : ***„My, podpísaní obyvatelia mesta Stará Ľubovňa, ktorí dovŕšili 18 rokov veku, v nádväznosti na narúšanie verejného poriadku v súvislosti s hraním hazardných hier v meste , vyjadrujeme touto petičnou sťažnosťou podnet na vydanie Všeobecného záväzného nariadenia (VZN), ktorým Mesto Stará Ľubovňa ustanoví , že hazardné hry nie je možné na území mesta prevádzkovať.“***

**Mesto malo k 31.5.2013 podľa databázy v evidencii obyvateľov 12 581 oprávnených voličov**

**30 % z oprávnených voličov je 3 775 voličov**

**Petícia obsahuje hárky s podpismi 5 113 občanov, dňa 4.6.2013 doručený ďalší hárok s 13 podpismi, celkom petíciu podpísalo 5 126 oprávnených voličov**

**Petíciu podporila Petícia mládeže, ktorú podpísalo 393 mladých vo veku od 14 do 18 rokov**

**V súčasnosti prebieha overovanie údajov na podpisových hárkoch**

**Ako postupovať ďalej :**

1. Podľa § 10 ods. 2 písm. f) zákona č. 171/2005 Z.z. o hazardných hrách ministerstvo financií metodicky

usmerňuje obce v oblasti hazardných hier.

Na základe rozhovoru s oprávneným pracovníkom MF SR pre oblasť hazardných hier Ing. Papajom, podľa jeho názoru ako zodpovedného pracovníka MF SR nie je potrebné ak petícia občanov spĺňa všetky zákonom predpísané podmienky vyhlásiť miestne referendum podľa § 11a zákona 369/1990 Zb. o obecnom zriadení. Takto to bolo prezentované NRSR pri schvaľovacom procese zákona. Je však potrebné, aby petícia bola overená v súlade s § 11a ods. 3 aspoň troma poslancami určenými obecným zastupiteľstvom a primátor mesta.

2. Na petíciu sa vzťahuje § 11a ods. 3, podľa ktorého petíciu ***overujú aspoň traja poslanci určení obecným***

***zastupiteľstvom, ktorí nemôžu byť členmi petičného výboru, a starosta*** v našom prípade primátor.

3. Je potrebné mestským zastupiteľstvom menovať túto komisiu (§ 11a ods. 3 zák. č. 369/1990Zb.).

4. Po overení petičných hárkov a vyhlásení komisie, že petícia spĺňa zákonom predpísané náležitosti je

možné pripraviť návrh nového VZN, ktoré musí byť pred schválením MsZ vyvesené na Úradnej tabuli

a zverejnené na webovej stránke mesta ( § 6 ods. 3 . zák. č. 369/1990Zb.).

Malo by byť prijaté samostatné VZN, v súlade v zákonom stanovených lehotách, nemusí byť prijaté do

30.6.2013.

5. Po schválení MsZ musí byť VZN opätovne vyvesené a zverejnené ( § 8 ods. 3 . zák. č. 369/1990Zb.).

Ak nebudú k nemu vznesené pripomienky, VZN nadobúda účinnosť 15 dňom vyvesenia.

V súlade s § 10 ods. 5 písm. d) „ ***na prevádzkovateľa hazardnej hry, ktorému bola udelená individuálna licencia na prevádzkovanie hazardnej hry pred nadobudnutím účinnosti VZN, sa toto VZN nevzťahuje až do doby skončenia platnosti tejto individuálnej licencie.“***

Aká reakcia prevádzkovateľov hazardných hier nastane po 30.6.2013 nie je možné predpokladať.

Problematické sa javí preukázanie porušovania verejného poriadku v súvislosti s hraním hazardných hier v meste.

Došlo v meste k narušeniu verejného poriadku v súvislosti s hraním hazardných hier ?

**Čo je verejný poriadok : definície sú rôzne**

Je systém spoločenských vzťahov, vznikajúcich, meniacich sa a zanikajúcich pri správaní sa ľudí, prevažne na verejnosti, regulovaný sociálnymi normami, ktorý je z hľadiska miesta, času a verejnej mienky nutnou podmienkou pre činnosť štátnych a samosprávnych orgánov, organizácií a iných inštitúcií, ako aj pre prácu a odpočinok ľudí. Správanie jednotlivcov alebo skupín musí pritom byť v súlade s právnym poriadkom a všeobecným presvedčením ľudí.

Verejným poriadkom sa rozumie súhrn pravidiel správania, obsiahnuté v právnych normách, ako aj pravidlá správania, ktoré nie sú právne vyjadrené, ale podľa všeobecného názoru a presvedčenia sú nevyhnutnou podmienkou pokojného a usporiadaného spoločenského spolunažívania a je vo verejnom záujme ich dodržiavanie. Ide najmä, nie však výlučne o súhrn podmienok a povinností upravujúcich udržiavanie verejnej čistoty, verejného poriadku na verejných priestranstvách, dodržiavanie podmienok nočného pokoja, osobitné užívanie verejných priestranstiev, skladanie a nakladanie tovarov a materiálov na verejnom priestranstve, čistenie chodníkov, ochrana verejnej zelene, životného prostredia, dopravný režim, používanie predmetov zábavnej pyrotechniky, umiestňovania plagátov a reklamných zariadení, ochrana vodných tokov, nádrží a verejnej kanalizácie.

**Príslušné ustanovenia Zákona č. 171/2005 Z.z. o hazardných hrách**

§ 3

Hazardné hry

(1) Hazardné hry sú hry, v ktorých hráč po zaplatení vkladu môže získať výhru, ak splní herným plánom vopred určené podmienky. Výsledok hazardnej hry závisí výlučne alebo prevažne od náhody alebo od vopred neznámeho výsledku určitej okolnosti alebo udalosti. Výsledok okolnosti alebo udalosti, ktorá určuje výsledok hazardnej hry, nesmie byť vopred nikomu známy a nesmie byť nikým ovplyvniteľný a nesmie byť v rozpore s pravidlami hazardnej hry.

(2) Hazardnými hrami sú

a) lotériové hry,

b) hazardné hry v kasíne,

c) stávkové hry,

***d) hazardné hry prevádzkované prostredníctvom výherných prístrojov,***

e) hazardné hry prevádzkované prostredníctvom technických zariadení obsluhovaných priamo hráčmi alebo prevádzkované prostredníctvom telekomunikačných zariadení a videohry,

f) hazardné hry prevádzkované prostredníctvom internetu,

g) kartové hry mimo kasína,

h) charitatívne lotérie.

i) hry, ktoré nie sú hazardnými hrami podľa písmen a) až h), ak spĺňajú podmienky ustanovené v odseku 1.

(3) Hazardné hry možno prevádzkovať len na základe licencie udelenej alebo vydanej podľa tohto zákona a za podmienok ustanovených týmto zákonom, pričom hazardné hry podľa [**§ 3 ods. 2 písm. b)**](javascript:%20fZzSRInternal('30147',%20'14161408',%20'14161408',%20'4749911',%20'4749911',%20'0')), [**d), e)**](javascript:%20fZzSRInternal('30147',%20'14161408',%20'14161408',%20'4749913',%20'4749914',%20'0')) a [**i)**](javascript:%20fZzSRInternal('30147',%20'14161408',%20'14161408',%20'4749916',%20'4749916',%20'0')) možno prevádzkovať len na území obce, na ktorom ich prevádzkovanie nie je obmedzené všeobecne záväzným nariadením obce podľa [**§ 10 ods. 5 písm. d)**](javascript:%20fZzSRInternal('30147',%20'14161409',%20'14161409',%20'5568894',%20'5568894',%20'0')).

PÔSOBNOSŤ ORGÁNOV ŠTÁTNEJ SPRÁVY A OBCÍ V OBLASTI HAZARDNÝCH HIER

§ 10

odsek (5) Obec

a) vykonáva dozor nad dodržiavaním tohto zákona, iných všeobecne záväzných právnych predpisov a podmienok určených v individuálnej licencii udelenej podľa tohto zákona obcou,

b) vykonáva správu odvodov do rozpočtu obce,

c) rozhoduje o udelení individuálnej licencie, ak tak ustanovuje tento zákon,

***d) môže za podmienok podľa odseku 6 ustanoviť všeobecne záväzným nariadením, že hazardné hry podľa*** [***§ 3 ods. 2 písm. b)***](javascript:%20fZzSRInternal('30147',%20'14161408',%20'14161408',%20'4749911',%20'4749911',%20'0'))***,*** [***d), e)***](javascript:%20fZzSRInternal('30147',%20'14161408',%20'14161408',%20'4749913',%20'4749914',%20'0'))***, a*** [***i)***](javascript:%20fZzSRInternal('30147',%20'14161408',%20'14161408',%20'4749916',%20'4749916',%20'0')) ***nie je možné prevádzkovať na jej území, pričom toto všeobecne záväzné nariadenie musí platiť na celom území obce a musí sa vzťahovať na všetky hazardné hry podľa*** [***§ 3 ods. 2 písm. b)***](javascript:%20fZzSRInternal('30147',%20'14161408',%20'14161408',%20'4749911',%20'4749911',%20'0'))***,*** [***d), e)***](javascript:%20fZzSRInternal('30147',%20'14161408',%20'14161408',%20'4749913',%20'4749914',%20'0')) ***a*** [***i)***](javascript:%20fZzSRInternal('30147',%20'14161408',%20'14161408',%20'4749916',%20'4749916',%20'0'))***; na prevádzkovateľa hazardnej hry, ktorému bola udelená individuálna licencia na prevádzkovanie hazardnej hry pred nadobudnutím účinnosti všeobecne záväzného nariadenia, sa toto všeobecné záväzné nariadenie nevzťahuje do doby skončenia platnosti tejto individuálne licencie.***

***(6) Všeobecne záväzné nariadenie podľa odseku 5 písm. d) môže obec vydať, ak sa obyvatelia obce petíciou sťažujú, že sa v obci narúša verejný poriadok v súvislosti s hraním hazardných hier, pričom takúto petíciu musí podporiť najmenej 30 % obyvateľov obce, ktorí dovŕšili 18 rokov veku. Prijatie takéhoto všeobecne záväzného nariadenia obec oznámi bezodkladne ministerstvu s uvedením dátumu jeho účinnosti.***

**Príslušné ustanovenia Zákona č. 369/1990 o obecnom zriadení**

Samospráva obce

§ 4

(1) Obec samostatne rozhoduje a uskutočňuje všetky úkony súvisiace so správou obce a jej majetku, všetky záležitosti, ktoré ako jej samosprávnu pôsobnosť upravuje osobitný zákon, ak takéto úkony podľa zákona nevykonáva štát alebo iná právnická osoba alebo fyzická osoba.

(2) Samosprávu obce vykonávajú obyvatelia obce

a) orgánmi obce,  
***b) miestnym referendom,***

c) zhromaždením obyvateľov obce.

***§ 11a***

***(1) Obecné zastupiteľstvo vyhlási miestne referendum, ak ide o***

a) zlúčenie obcí, rozdelenie alebo zrušenie obce,ako aj zmenu názvu obce,  
b) odvolanie starostu ([**§ 13a ods. 3**](javascript:%20fZzSRInternal('11632',%20'14330487',%20'14330487',%20'3922543',%20'3963496',%20'0'))),  
***c) petíciu skupiny obyvateľov obce aspoň 30 % oprávnených voličov,***[***12)***](javascript:%20fZzSRInternal('11632',%20'14330494',%20'0',%20'0',%20'0',%20'8321'))

d) zmenu označenia obce.

(2) Obecné zastupiteľstvo vyhlási miestne referendum o rozdelení obce podľa odseku 1 písm. a), ak sú splnené podmienky rozdelenia uvedené v tomto zákone.

***(3) Petíciu podľa odseku 1 písm. c) overujú aspoň traja poslanci určení obecným zastupiteľstvom, ktorí nemôžu byť členmi petičného výboru, a starosta; starosta neoveruje petíciu podanú podľa*** [***§ 13a ods. 3 písm. a) prvého bodu***](javascript:%20fZzSRInternal('11632',%20'14330487',%20'14330487',%20'3963494',%20'3963494',%20'0'))***. Ak petícia spĺňa náležitosti ustanovené osobitným zákonom***[***2a)***](javascript:%20fZzSRInternal('11632',%20'14330494',%20'0',%20'0',%20'0',%20'5657040')) ***a ak ide o rozdelenie obce, aj náležitosti podľa odseku 2, obecné zastupiteľstvo vyhlási miestne referendum tak, aby sa uskutočnilo do 90 dní od doručenia petície obci; to platí aj v prípade petície podľa*** [***§ 13a ods. 3 písm. a) prvého bodu***](javascript:%20fZzSRInternal('11632',%20'14330487',%20'14330487',%20'3963494',%20'3963494',%20'0')).

(4) Obecné zastupiteľstvo môže vyhlásiť miestne referendum aj pred rozhodnutím o ďalších dôležitých veciach samosprávy obce ([**§ 4**](javascript:%20fZzSRInternal('11632',%20'14330483',%20'14330484',%20'339517',%20'339561',%20'0'))).

***(5) Obecné zastupiteľstvo vyhlási miestne referendum podľa odseku 1 písm. a), b) a d) a odseku 4 tak, aby sa uskutočnilo do 90 dní od schválenia uznesenia o vyhlásení miestneho referenda.***

***(6) Po vyhlásení miestneho referenda obecné zastupiteľstvo bezodkladne zriadi na hlasovanie a sčítavanie hlasov komisiu pre miestne referendum a určí lehotu na jej prvé zasadnutie.***

***(7) Obec najneskôr 15 dní pred dňom konania miestneho referenda zašle každému oprávnenému voličovi***[***12)***](javascript:%20fZzSRInternal('11632',%20'14330494',%20'0',%20'0',%20'0',%20'8321')) ***oznámenie o vyhlásení miestneho referenda, v ktorom uvedie dátum schválenia uznesenia obecného zastupiteľstva o vyhlásení miestneho referenda alebo doručenia petície, otázku alebo otázky, ktoré sa obyvateľom obce predkladajú na rozhodnutie, miesto, dátum a čas konania miestneho referenda a spôsob úpravy hlasovacieho lístka; oznámenie zverejní v rovnakej lehote na úradnej tabuli v obci, ako aj spôsobom v obci obvyklým.***

***(8) Výsledky miestneho referenda sú platné, ak sa na ňom zúčastnila aspoň polovica oprávnených voličov***[***12)***](javascript:%20fZzSRInternal('11632',%20'14330494',%20'0',%20'0',%20'0',%20'8321')) ***a ak bolo rozhodnutie prijaté nadpolovičnou väčšinou platných hlasov účastníkov miestneho referenda. Obecné zastupiteľstvo vyhlási výsledky miestneho referenda do troch dní od doručenia zápisnice o výsledkoch hlasovania na úradnej tabuli.***

***(9) Obec ustanoví nariadením podrobnosti o organizácii miestneho referenda.***