**I n t e r p e l á c i e  p o s l a n c o v**

**z rokovania MsZ č. XXII/2013 dňa 25. 04. 2013**

**Ing. Pavol Gurega:**

1. Žiada riešiť spevnenie chodníka zo sídliska Západ na autobusovú stanicu za lávkou.

Z o d p o v e d n ý : Ing. arch. František Benko

2. Žiada riešiť príslušnú cestu smerom do Novatesu, ale aj odbočku na Skrutkáreň.

Z o d p o v e d n ý : Ing. arch. František Benko

3. Požaduje jednoznačnú odpoveď, či je v návrhu územného plánu Mesta bytový dom na ihrisku – m.č. Podsadek.

Z o d p o v e d n ý : Ing. arch. František Benko

4. Zaujíma ho, akú výšku dane z nehnuteľností zaplatili mestské organizácie za roky 2011, 2012 a aký je výmer tejto dane na rok 2013.

Z o d p o v e d n ý : Ing. Miroslav Srnka

5. Nesúhlasí s odpoveďou na interpeláciu ohľadom zmeny dodávateľa služby protipožiarnej ochrany a požaduje, aby táto služba bola účtovaná v pôvodnej výške, keďže nová zmluva je pre obyvateľov mesta nevýhodná. Prípadnú zmenu v budúcnosti realizovať v súlade so Zmluvou o výkone správy (čl. II bod 2.1. odstavec „m“).

Z o d p o v e d n ý : Ing. Ján Džugan, Slobyterm

6. V zmysle uznesenia MsZ malo byť za predaný mestský majetok vložený do spoločnosti SLOBYTERM zakúpený majetok pre športovú halu. Zaujíma ho, čo bolo zakúpené.

Z o d p o v e d n ý : Ing. Ján Džugan, Slobyterm

**Pavel Jeleň:**

1. Žiada kontrolovať rýchlosť políciou na Jarmočnej ulici ráno pred vyučovaním a po vyučovaní (vodiči nedodržiavajú rýchlosť, najmä študenti – vodiči).

Z o d p o v e d n ý : Ing. arch. František Benko

2. Žiada umiestniť kontajner na konci ul. Duklianskych hrdinov, vzniká tam „čierna skládka“.

Z o d p o v e d n ý : riaditeľ spol. s r.o. EKOS

3. Žiada rokovanie so Železnicami SR v súvislosti s budovou železničnej stanice.

Z o d p o v e d n ý : Ing. arch. František Benko

4. List občanov z Ul. Janka Kráľa.

Z o d p o v e d n ý : Ing. arch. František Benko

**PaedDr. Klaudia Satkeová**

1. Žiada riešiť prístupovú cestu medzi bytovými domami č. 9-10-11 a č. 5-6 sídliska Východ – Za vodou, ktorá počas dažďov je zaplavovaná, „výpusť“ – kanál nestačí „sťahovať vodu“, z toho vyplýva, že cesta je ťažko prejazdná. Tento problém bol čiastočne riešený cez VPS, avšak neodstránil príčinu zatekania, resp. neodtekania vody.

Z o d p o v e d n ý : Ing. arch. František Benko

**Mgr. Michal Šipoš**

1. Žiada pripraviť na najbližšie zastupiteľstvo zoznam (prezentáciu) mestských budov, ktoré sú v havarijnom stave.

Z o d p o v e d n ý : Ing. Rudolf Jeleň

**PhDr. Ľuboš Tomko**

1.Žiada o vyčistenie a dosypanie piesku v pieskoviskách na sídliskách Západ a Východ.

Z o d p o v e d n ý : riaditeľ spol. s r.o. EKOS

**PhDr. Edita Oláhová**

1. Prosí umiestniť kontajner, ktorý sa nachádza na Okružnej ul. č. 12 v blízkosti chodníka do lokality bližšie k bytovkám.

Z o d p o v e d n ý : riaditeľ spol. s r.o. EKOS

2. Na základe podnetu občanov prosí riešiť uhynuté holuby z podkrovných priestorov bytoviek na Sládkovičovej ulici, ktoré môžu byť zdrojom nákazy u občana.

Z o d p o v e d n ý : Ing. arch. František Benko


3. Na základe podnetu občanov prosí vytvoriť chodník medzi bytovkami, ktoré sa nachádzajú na Okružnej ul. č. 70-72. Občania tejto lokality v súčasnosti prechádzajú ku kontajnerom po trávnatom poraste.

Z o d p o v e d n ý : Ing. arch. František Benko

4. Žiada vo zvýšenej miere monitorovať agresívne prejavy, ktoré sú v rozpore s občianskym spolunažívaním sociálne neprispôsobivých občanov v lokalite Podsadek.

Z o d p o v e d n ý : JUDr. Ján Pivovarník

**Interpelácie na vybavenie pridelil Mgr. Rudolf Žiak, prednosta MsÚ**

****