Váž. pán

Ing. Pavol Gurega

1. mája 10

064 01 Stará Ľubovňa

|  |  |  |  |
| --- | --- | --- | --- |
| Váš list zn. / zo dňa | Naša značka | Vybavuje / telefón | Stará Ľubovňa |
|  | 75/2013 |  | 27. 05. 2013 |

Vec: **Odpoveď na interpeláciu č. 5 z MsZ č. XXII/2013 zo dňa 25.04.2013**

Vážený pán poslanec,

v interpelácii na Vašu otázku ohľadom zmeny dodávateľa protipožiarnej ochrany sme Vám podrobne odpovedali, „SLOBYTERM na služby protipožiarnej ochrany urobil výberové konanie na začiatku roku 2011, pričom, podmienkou bolo, aby ponúkaná cena obsahovala komplexné zabezpečenie protipožiarnej ochrany pre kotolne, administratívnu budovu a hospodársku budovu, krytú plaváreň a športovú halu a spravované bytové domy. Obdŕžali sme tri cenové ponuky, kde najnižšia bola od spoločnosti ZAHAS, s.r.o., Žiar nad Hronom. Táto cenová ponuka bola o 10% nižšia ako cenová ponuka pôvodného dodávateľa služieb – LIVONEC, s.r.o., Poprad, z tohto dôvodu bola CS ZAHAS, s.r.o. vybraná za dodávateľa a protipožiarnych služieb a bola s ňou podpísaná zmluva.“

Môžem len zodpovedne konštatovať, že ponuka bola hodnotená ako celok, a preto nie je možné na základe dielčich položiek hodnotiť celok. Opakujem sa, pôvodný dodávateľ služieb firma LIVONEC s.r.o., v ponuke zo dňa 10.02.2011 v každom bode bola drahšia ako víťazná firma CS-ZAHAS s.r.o..

K druhej časti interpelácie, ktorá znie: “ Prípadnú zmenu v budúcnosti realizovať v súlade so Zmluvou o výkone správy (čl. II bod 2.1. odstavec „m“) Vás chceme požiadať, aby ste „Zmluvu o výkone správy uzavretú podľa §8 a Zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení jeho zmien a doplnkov“ venovali pozornosť aj časti v ktorej čl. VI. bod 6.1 - 6.7 presne definuje kompetencie správcu.

Ing. Ján Džugan

konateľ spoločnosti